Tarangkahang Brandeburgo

Ang Tarangkahang Brandeburgo ( ) ay isang ika-18 siglong neoklasikong monumento sa Berlin, na itinayo sa utos ng haring Pruso na si Frederick William II matapos ibalik ang kapangyarihan ng Orangista sa pamamagitan ng pagsugpo sa popular na pag-aalsang Olanda. Isa sa mga pinakakilalang tanawin ng Alemanya, itinayo ito sa lugar ng dating tarangkahan ng lungsod na nagmarka ng pagsisimula ng kalsada mula Berlin hanggang sa bayan ng Brandenburg an der Havel, na dating kabesera ng Margrabyato ng Brandeburgo.

Ito ay matatagpuan sa kanlurang bahagi ng sentro ng lungsod ng Berlin sa loob ng Mitte, sa salikop ng Unter den Linden at Ebertstraße, kaagad sa kanluran ng Pariser Platz. Isang bloke sa hilaga ay nakatayo ang gusaling Reichstag, na kinaroroonan ng parlyamentong Aleman (Bundestag). Ang tarangkahan ay ang monumental na pasukan sa Unter den Linden, isang bulebar ng mga punong linden na direktang patungo sa maharlikang Palasyo ng Lungsod ng monarkang Pruso.

Sa buong pag-iral nito, ang Tarangkahang Brandeburgo ay madalas na isang lugar para sa mga pangunahing makasaysayang pangyayari at ngayon ay itinuturing na hindi lamang isang simbolo ng magulong kasaysayan ng Alemanya at Europa, kundi pati na rin ng Europeong pagkakaisa at kapayapaan.

Mga sanggunian

Mga panlabas na link 

 Opisyal na website
 Mga kaganapan sa Brandenburg Gate 

Berlin